ᱢᱚᱝᱜᱚᱞᱭᱟᱱ
ᱢᱚᱝᱜᱚᱞᱭᱟᱱ (Mars Orbiter Mission: MOM) ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱡᱚᱥ ᱵᱚᱸᱜᱟ ᱮᱸᱜᱮᱞ ᱪᱮᱛᱟᱱ ᱨᱮ ᱾ ᱒᱐᱑᱓ ᱥᱟᱞᱮ ᱱᱚᱵᱷᱮᱢᱵᱚᱨ ᱕ ᱢᱟᱹᱦᱤᱛ ᱨᱮ ᱛᱟᱨᱟᱥᱤᱧ ᱵᱮᱲᱟ ᱒:᱓᱘ ᱴᱟᱲᱟᱝ ᱨᱮ ᱥᱨᱤᱦᱚᱨᱤᱠᱚᱴᱟ ᱨᱮᱱᱟᱜ ᱥᱚᱛᱤᱥ ᱫᱷᱟᱣᱟᱱ ᱥᱟᱺᱜᱤᱧ ᱥᱮᱨᱢᱟ ᱥᱟᱬᱮᱥ ᱟᱠᱷᱲᱟ ᱠᱷᱚᱱ ᱯᱤ.ᱥᱤ.ᱮᱞ.ᱵᱷᱤ.ᱥᱤ-᱒᱕ ᱫᱟᱨᱟᱭ ᱛᱮ ᱱᱚᱣᱟ ᱜᱟᱹᱰᱤ ᱫᱚ ᱠᱚ ᱛᱩᱧ ᱞᱮᱜ-ᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱛᱟᱹᱨᱤ ᱨᱮ ᱢᱤᱫ ᱪᱟᱸᱫᱚ ᱫᱤᱱ ᱠᱷᱮᱢᱟᱣ ᱛᱟᱭᱚᱢ ᱓᱐ ᱱᱚᱵᱷᱮᱢᱵᱚᱨ ᱒᱐᱑᱓ ᱥᱟᱞᱮ ᱨᱮ ᱵᱚᱸᱜᱟ ᱮᱸᱜᱮᱞ ᱛᱟᱹᱨᱤ ᱛᱮᱭ ᱵᱚᱞᱚᱭᱮᱱᱟ ᱾ ᱑᱙᱘ ᱫᱤᱱ ᱛᱟᱭᱚᱢ ᱵᱚᱸᱜᱟ ᱮᱸᱜᱮᱞ ᱨᱮᱱᱟᱜ ᱟᱹᱪᱩᱨᱚᱜ ᱰᱟᱦᱟᱨ ᱨᱮᱭ ᱵᱚᱞᱚᱭᱮᱱᱟ ᱾
ᱩᱱᱩᱫᱩᱜ
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱸᱜᱟ ᱮᱸᱜᱮᱞ ᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱠᱟᱥ ᱚᱵᱷᱤᱡᱟᱱ ᱠᱟᱛᱷᱟ ᱫᱚ ᱒᱓ ᱱᱚᱵᱷᱮᱢᱵᱚᱨ ᱒᱐᱐᱘ ᱥᱟᱞᱮ ᱨᱮ ᱩᱱ ᱚᱠᱛᱚ ᱨᱮ ᱛᱟᱦᱮᱸᱠᱟᱱ ᱪᱟᱪᱞᱟᱣᱤᱡ ᱡᱤ. ᱢᱟᱫᱷᱚᱵᱚᱱ ᱱᱟᱭᱟᱨ ᱱᱚᱣᱟ ᱵᱟᱵᱚᱫᱽ ᱛᱮᱭ ᱩᱪᱷᱟᱹᱱ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱒᱐᱐᱘ ᱥᱟᱞᱮ ᱨᱮ ᱪᱚᱱᱫᱽᱨᱚᱭᱟᱱ-᱑ ᱨᱮᱱᱟᱜ ᱛᱩᱧ ᱜᱮᱞᱮ ᱵᱤᱞᱤᱭᱮᱱ ᱛᱟᱭᱚᱢ ᱤᱥᱨᱚ ᱯᱟᱦᱴᱟ ᱠᱷᱚᱱ ᱢᱚᱝᱜᱚᱞᱭᱟᱱ ᱤᱫᱤ ᱠᱟᱛᱮ ᱠᱚ ᱧᱮᱞ ᱵᱟᱲᱟ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱓ ᱚᱜᱚᱥᱴ ᱒᱐᱑᱒ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱨ ᱯᱟᱦᱴᱟ ᱠᱷᱚᱱ ᱵᱤᱞ ᱟᱲᱟᱜ ᱮᱱᱟ ᱾ ᱕ ᱚᱜᱚᱥᱴ ᱒᱐᱑᱓ ᱥᱟᱞᱮ ᱨᱮ ᱥᱤ-᱒᱕ ᱧᱩᱛᱩᱢᱟᱱ ᱯᱤ.ᱥᱤ.ᱮᱞ.ᱵᱷᱤ ᱜᱟᱹᱰᱤ ᱥᱟᱯᱲᱟᱣ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱵᱟᱝᱜᱟᱞᱚᱨ ᱨᱮ ᱢᱮᱱᱟᱜ ᱵᱷᱟᱨᱚᱛᱤᱭᱚ ᱢᱟᱦᱟᱠᱟᱥ ᱠᱷᱚᱸᱫᱽᱨᱚᱸᱫᱽ ᱜᱟᱣᱛᱟ ᱨᱮᱱᱟᱜ ᱥᱟᱶ-ᱮᱸᱜᱮᱞ ᱛᱟᱞᱢᱟ ᱨᱮ ᱕ ᱜᱚᱴᱟᱝ ᱥᱟᱬᱮᱥᱤᱭᱟᱹ ᱥᱟᱢᱟᱱ ᱞᱟᱜᱟᱣ ᱠᱟᱛᱮ ᱒ ᱚᱠᱴᱚᱵᱚᱨ ᱒᱐᱑᱓ ᱨᱮ ᱥᱨᱤᱦᱚᱨᱤᱠᱚᱴᱟ ᱠᱚ ᱠᱩᱞ ᱠᱮᱫᱟ ᱾ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮᱱᱟᱜ ᱦᱚᱭᱫᱟᱜ ᱡᱚᱛᱷᱟᱛ ᱵᱟᱝ ᱛᱟᱦᱮᱸᱠᱟᱱ ᱠᱷᱟᱹᱛᱤᱨ ᱒᱘ ᱚᱠᱴᱚᱵᱚᱨ ᱒᱐᱑᱓ ᱵᱚᱫᱚᱞ ᱛᱮ ᱕ ᱱᱚᱵᱷᱮᱢᱵᱚᱨ ᱒᱐᱑᱓ ᱨᱮ ᱢᱚᱝᱜᱚᱞᱭᱟᱱ ᱠᱚ ᱛᱩᱧ ᱞᱮᱫ ᱛᱟᱦᱮᱸᱫ ᱾
ᱠᱟᱹᱣᱰᱤ ᱠᱷᱚᱨᱚᱪ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱚᱝᱜᱚᱞᱭᱟᱱ ᱜᱟᱹᱰᱤ ᱛᱮᱭᱟᱨ ᱨᱮ ᱞᱮᱠᱷᱟ ᱜᱩᱴ ᱔᱕᱐ ᱠᱳᱴᱤ ᱴᱟᱠᱟ ᱜᱟᱱ ᱠᱷᱚᱨᱚᱪ ᱜᱣᱭ ᱠᱚᱜ-ᱟ ᱾ ᱡᱮᱜᱮᱛ ᱨᱮ ᱦᱩᱭ ᱟᱠᱟᱱ ᱥᱟᱱᱟᱢ ᱵᱚᱸᱜᱟ ᱮᱸᱜᱮᱞ ᱡᱚᱥ ᱠᱚ ᱢᱩᱸᱫᱽ ᱨᱮ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱠᱚᱢ ᱠᱷᱚᱨᱚᱪ ᱠᱟᱱ ᱛᱟᱦᱮᱸᱫ ᱾
ᱡᱚᱥ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱥᱟᱺᱜᱤᱧ ᱥᱮᱨᱢᱟ ᱥᱮᱱᱚᱜ ᱨᱮᱱᱟᱜ ᱯᱚᱨᱛᱚᱱ ᱟᱨ ᱪᱟᱪᱞᱟᱣ ᱟᱹᱯᱱᱟᱹᱛ ᱫᱤᱥᱚᱢ ᱨᱮ ᱱᱚᱣᱟ ᱜᱮᱭᱟᱱ ᱞᱟᱦᱟᱭ ᱞᱟᱹᱜᱤᱫ ᱾
- ᱢᱤᱛᱷᱮᱱ ᱟᱨ ᱦᱟᱭᱰᱨᱚᱡᱮᱱ ᱥᱟᱶᱛᱮ ᱵᱚᱸᱜᱟ ᱮᱸᱜᱮᱞ ᱨᱮᱱᱟᱜ ᱦᱚᱭᱦᱤᱥᱤᱫ ᱥᱚ ᱱᱚᱡᱚᱨ ᱫᱚᱦᱚ, ᱮᱢᱟᱱ ᱠᱚ ᱱᱚᱣᱟ ᱜᱟᱹᱰᱤ ᱛᱩᱧ ᱨᱮᱱᱟᱜ ᱚᱥᱚᱞ ᱡᱚᱥ ᱫᱚ ᱾
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck